কলকাতা: কর্তব্যরত নিরাপত্তা রক্ষীদের বিরুদ্ধে হেনস্থার অভিযোগ রূপান্তরকামীর৷ ঘটনাস্থল নেতাজি সুভাষ চন্দ্র বসু আন্তর্জাতিক কলকাতার বিমানবন্দর৷ এই বিষয় বিমানবন্দর কর্তৃপক্ষের কোনও প্রতিক্রিয়া পাওয়া যায়নি৷ কলকাতা থেকে দিল্লি যাচ্ছিলেন অচিন্ত্য প্রান্তর৷ কলকাতা বিমানবন্দরে নিরাপত্তা রক্ষীদের হাতে তিনি হেনস্থার শিকার হয়েছেন৷ এমনটাই তিনি তার নিজের ফেসবুক পেজে লিখেছেন৷ সেখানে তিনি লিখেছেন, কলকাতা বিমানবন্দরে নিরাপত্তা বেষ্টনীতে, খোলা জায়গায়, দুপায়ের মাঝে মেটাল ডিটেক্টর দিয়ে, পুরুষ সুরক্ষাকর্মী আমার দেহ পরীক্ষা করলেন৷ হাজার অনুরোধ সত্তেও মহিলা বেষ্টনীতে আমার জায়গা হলো না৷ দেশে ট্রান্সজেন্ডার আইন পাশ হয়ে গেছে।
দুপায়ের মাঝে ডিটেক্টর দিয়ে দেহ পরীক্ষা করলেন: ভয়ঙ্কর অভিজ্ঞতার কথা জানালেন অচিন্ত্য